User:1hazarvi/sandbox/Yaseen

Jan 7, 2018 اصحابِ یٰسین / اصحاب القریہ

ریاض خان ھزاروی

اصحاب قریہ کی آیات وَاضرِب لَّهُم مَّثلاً اصحَابَ القَرِيَة سے فَاِذَا هُم خَامِدُونَ تک ھیں سُورہ یٰسین کےسبب اس واقعہ کو واقعہ اصحاب یٰسین اور آیات کےاسلُوب بیان کے مُطابق واقعہ اصحابِ قریہ کہتے ہیں ،اس واقعہ کاتعلق ایک ایسی بستی سے سےھے جہاں کُفر،شرک ،شراورفساد اپنےترنگ پرتھا اللہ تعالٰی نےایک بستی کےاندر دو رسُول بھیجے اورقانُونِ قُدرت ھے کہ ایسی ھی نافرمان قومیں ضرُورزوال پزیرھوتی ھیں اورایسی اقوام کو بُرائی سے نِکلنے کےمواقع بھی فراھم کئےجاتے ھیں یہی کُچھ اس بستی کےلوگوں کےساتھ بھی ھُوا جہاں رُشد وھدایت کاسبق دینےکےلئے اللہ تعالٰی نےدو رسُولوں کومامُور کیا وھب بن منبہّ کی ایک روایت کےمطابق وہ رسُول شہرانطاکیہ کے جس دروازہ سےداخل ھُوئےتھے وہاں اُن کی ایک شخص سے مُلاقات ھُوئی اُس کانام حبیب نجار تھاجوعرصہ ستر ( 70 ) سال سےجذام کےمرض میں مبتلا تھا اور ھمیشہ اپنےمفرُوضہ معبُودوں سےدُعاکیاکرتا تھا کہ مُجھےتندرست کردیں اور ان رسُولوں نے بات چیت کےدوران اُسے بُت پرستی سےبازآنے اور اللہ کی راہ پرچلنے کادرس دیا اس پراُس نےکہاکہ کیا تُم میری اس بیماری کودُورکرسکتےھوتو اُنہوں نے بیک زبان ھوکرکہا کہ اللہ نےچاھاتو تُم ٹھیک ھوجاؤگے اس پر اُس شخص نےکہا کہ یہ کیسے مُمکن ھے کہ جب میں تمام معبُودوں سے دُعا مانگ مانگ کرتھک چُکاھُوں توتُمہارا ربّ یہ کیسےکرے گا،اُنہوں نےکہاھمارارب ھرچیز پرقادرھےاورتُمہارے یہ خُدا کسی کونفع ونُقصان نہیں پُہنچاسکتے۔اس موقع پر اُنہوں نےدُعا کی تواللہ نےاُس شخص کوایسےتندرست کردیاکہ بیماری کاکوئی اثر تک باقی نہ رھا جس پر وہ شخص اِیمان افروز جذبہ کےساتھ مُسلمان ھوگیا، اس شخص کاپُورانام حبیب ابن اسمٰعیل نجارتھا،جس کےبارے میں بعض کہتےھیں کہ وہ ترکھان تھا،بعض کاکہناھےکہ دھوبی تھا جبکہ عُمربِن حکم رح فرماتے ھیں کہ پیشہ کےلحاظ سےموچی تھا یہ اُن لوگوں میں شامل تھا جو مُحمد صلیّ اللہ علیہ وسلم کی بعثت سے6سو سال پہلے اِیمان لایاتھا،دُوسرےنمبرپر تبع اکبر ھیں جوآپ صل اللہ علیہ وسلم کی ولادت سےکافی عرصہ قبل آپ پراِیمان لایا ،تِیسرے بزرگ ورقہ ابن نوفل کاذکر صحیح حدیث ابتدا وحی کےواقعات میں درج ھےجومُحمد صَلی اللہ علیہ وسلم کی ولادت اوربعثت سےپہلے ایمان لانےوالوں میں شامل ھیں۔اب وہ رسُول آگے بڑھے اور تبلیغِ دین کاکام شروع کردیا،اس کےساتھ ھی ان کوتقویت دینے کےلئے اللہ تعالٰی نے تیسرا رسُول بھی بھیج دیا اور اس بستی کےبارے میں اللہ کافرمان ھے کہ جب اس بستی والوں نےدونوں کوجُھٹلایا تو ھم نےان رسُولوں کی نُصرت واعانت کے لئے تیسرے ھادی کوبھیجا،اس راہبرکےاضافہ کےساتھ تینوں کی جُماعت بن گئی اورتینوں نے تبلیغ کا آغاز اِنتہائی مدلل انداز سےشُروع کردیا لیکن اُن جاھلوں نے نہ صرف ان کو جھٹلا دیا بلکہ ان کا مذاق تک اڑایا اورکہا کہ تم تو ہمارے ہی جیسے اِنسان ہو تم رسُول کیسے بن گئے ، تم یہ جھوٹ بول کرھم میں افتراق کاباعث بن رھےھو ،رسولوں نے جواب دیا کہ ھم خدا کوحاضرناضر کہہ کرواضح کرنے کی کوشش کررھےھیں کہ ہم جھوٹ نہیں بول رہے اور ہمارا کام تم تک خدا کا پیغمام پہنچا دینا اور راہ حق دکھانا ھےہم اپنا کام کرتے رہیں گے جب اللہ تعالی کے رسولوں کےساتھ توہین آمیز رویہ کے سبب بستی والوں پر بارش بند ہو ئی اور قحط کی سی صُورت پیدا ہو گئی تو اب بستی والوں نے کہنا شروع کردیا کہ تمہاری موجُودگی کےسبب ھم پرنحُوست کےسائےمنڈلارھےھیں تمہاری آمد کے بعد ہمارے اوپر مصائب آنا شروع ہوئے جبکہ یہ سب کُچھ کہنے سےقبل ان بےوقُوفوں کو علم ھوناچاھئےتھا کہ وہ مصائب رسولوں کے آنے کی وجہ سے نہیں بلکہ ان کو جھٹلانے سے آئے تھے اور اُن کی گُستاخی اوربےادبی کے جواب میں رُسل نے صرف اس قدر کہاکہ تُم پرتمام بلائیں اورمُشکلات تُمہارےکرموں ھی کےسبب ھیں اوریہی بُرے اعمال تُمہارے لئے مذید مُصیبت کاباعث بن رھے ھیں مگر بستی کےیہ مُقیم بحث دربحث پراُتر آئےاور رُسُل کےپند ونصائح کےجواب میں مُشرکین نے با ربار درج زیل باتیں کہیں الف : تُم تو ھم جیسے اِنسان ھو ،ھم تُمہاری باتوں کوکیوں تسلیم کریں ب: اللہ تعالیٰ نےکسی پر کوئی وحی یا کتاب نہیں اُتاری ۔ ج : تُم صَریحاً جُھوٹ بولتے ھو ۔ اس گُمراہ قوم کارویہ کوئی اچنبھے کی بات نہیں تھی کیوں کہ ایسے ھی سرکشوں نے گزشتہ خدائی پیغمبروں كے جواب میں بھی یہی کہا تھا کہ اگر خدا كى طرف سے كسی بھیجے ہوئے نے آنا ھی تھا تو كوئی مقرب فرشتہ ھی آتا نہ كہ تُم جیسا انسان۔ اور اسى امر كو انھوں نے رسولوں كى تكذیب اور فرمان الہى كے نزول كے انكار كى دلیل خیال كیا۔حالانكہ اُنہیں خود بھى علم تھا كہ دُنیا کی تاریخ میں سب رسول نسلاً آدم علیہ السلام ہى کی اولاد ہیں اورسب انسان ہى تھے اور انسانوں كى ضروریات اور تکالیف انسان ھی سمجھ سكتا ہےاوریہ نامُمکن ھے کہ وہ اللہ جس كى رحمت عامہ نے سارے عالم كو گھیرركھا ہے وہ انسانوں کو راہ مُستقیم كى دعوت دینے كے لئے پیغمبر نہ بھیجے تاھم یہ پیغمبر اس گمراہ قوم كى شدید اور سخت مخالفت كے باوجود مایوس نہیں ہوئے اور انھوں نے کسی قسم کی كمزورى نہں دكھائی اور ان كے جواب میں ”كہا:ہمارا پروردگار جانتا ہے كہ یقینا ہم تمہارى طرف اس كے بھیجے ہوئے ہیں ۔” اُن کی پُراثروعظ ونصیحت سےبیشتر کےدِل پسیج گئے ایک جاں بكف مجاہدقران میں ان رسولوں كى جدوجہد کاتذکرہ کرتےھُوئے بتایاگیاکہ كہ ان میں سے تھوڑے سے مومنین نے بڑى شجاعت سے ان انبیاء كى حمایت كى ،جب ضدی اورناہنجارقوم نے رسُولوں کےقتل کامنصُوبہ بنایا تو مومنین نے بڑى شجاعت سے ان انبیاء كى حمایت كى اور جب تك جان باقى رہى انبیاء الہى كا ساتھ دیتے رہے اس دوران اس بزرگ تک بھی یہ خبر پُہنچ گئی اوروہ دوڑا ھُوا آیا اور یہ دیکھ کر پریشان ھوگیا کہ اُس کی قوم اپنی سرکشی میں رسُولوں کےقتل تک کا تہیہ کرچُکی ھے،تو اس نےاپنی قوم کےسامنے دو باتیں پیش کرتے ھُوئے کہاکہ یہ لوگ تُم سےکُچھ نہیں مانگتے بلکہ اتنی دُورسےتکالیف اُٹھاکرآئے ھیں اور محض آپ کی بھلائی کےلئےنصیحت کررھےھیں،جبکہ دُوسری بات یہ ھےکہ وہ عقل، عدل اورھدایت کی بات کررھے ھیں،اور اب اگرمیں سچّے خُدا کوچھوڑ کرایسےخُداؤں کی پُوجا شروع کردُوں جواپنی جگہ سےجنبش تک نہیں کرسکتے،اس موقع پراُنہیں حقائق سےآگاہ کرتے ھُوئےایمان کی دعوت دی مگر ان کی شفقت اورنصیحت کا اُن پراثر تک نہ ھُوا بلکہ وہ مزید طیش میں آگئےاوراُس پرپتھروں کی بُوچھاڑ کردی ،اس کےبعداُنہیں دھکےدےکرنیچے گرالیا اوراس کےپیٹ پرچڑھ بیٹھےاورپیروں سےاُسےرُوند کر رکھ دیا جس سے اُس مردِکامل کی آنتیں تک باھرنکل آیئں اوراللہ تعالٰی نے اُسی وقت اُسے جنت کی خوش خبری سنائی،اپنی اس عزت واحترام کودیکھ کراُس کی زبان سےنکل گیااورکہاکہ کاش میری قوم جان لیتی کہ میرے اللہ نےمجھ پراکرام کی بارش کرتے ھُوئے مُجھےبخش دیااور کاش کہ میری قوم بھی میری ھی طرح اپنےآپ کوبخشوا لیتی،مومن ایسے ھی ھوتے ھیں جو ھرحالت میں دُوسروں کےخیرخواہ ھوتے ھیں۔ بعض روایات کےمطابق ان کمبخطوں نے تینوں رسُولوں کو بھی شہیدکردیا جبکہ دیگر روایات سےاس کی تصدیق نہین ھوتی اوربظاہر وہ مقتول نہیں ھُوئے (قرطبی )

بستی والوں کے رویہ،ھٹ دھرمی نیک بندوں کی شہادت اور اس سےبھی بڑھ کر رسُولوں کی تکذیب کے نتیجہ میں اللہ نے اُن پرایساعذاب نازل کیا کہ وہ عبرت کا نشان بن کررہ گئے۔اللہ کافرمان ھے کہ ھمیں آسمان سےفرشتوں کےلشکر بھیجنےکی ضرُورت نہیں کیوں کہ ایسی سرکش قوم کی تباھی کےلئے ایک ھی فرشتہ کافی ھے،لہٰذا اللہ کے حُکم پر فرشتہ جبرائیل آمین نے شہر کےدروازے کے دونوں حصّے بھیڑنے کے بعد واپس کھولے اوردونوں بازوؤں کو پکڑ کر ایک سخت اور ایسی ھیبت ناک چیخ ماری کہ سب خامدُون یعنی وہیں ٹھنڈے ھوگئے کیوں کہ وہ چیخ ایک ایسی چیخ تھی جو سب چیخوں کی ماں تھی اوراُس کےبعد وہ اس قابل ھی نہ رھےکہ اپنی جگہ سےحرکت تک کرسکیں اورسرکش قومیں اپنے کرتُوتوں کے سبب ایسے ھی ملیامیٹ ھُوا کرتی ھیں ۔ اقوالِ واقعہ انطاکیہ ،شام کاایک علاقہ ھے جہاں کابادشاہ انطخیس بِن انطخیس تھا ،یہ لوگ بُت پرست تھے اوراللہ تعالٰی نےان کی اصلاح کےلئے تینوں پیغمبروں صادق، صدُوق اورشلُوم کوبھیجا جبکہ قتادہ کہتےھیں کہ مسیح علیہ السلام نے اپنےتین حواری شمعون،یوحانا اورپولس کووھاں بھیجا چوں کہ اسرائیلی روایات میں ابہام ھے اس لئے حافظ عمادالدین بن کثیر فرماتےھیں کہ انطاکیہ ،القدس، اسکندریہ اور روما (اٹلی )عیسایئت کےعلمبردارشہر رھے ھیں لہٰذایہ نامُمکن ھے کہ انطاکیہ اُن تباہ شُدہ شہروں میں سے ایک ھے جوعذابِ الٰہی کاشکار ھُوئے ھوں،ابن کثیرکی تحریرکردہ واقعہ سےیہ نتیجہ اخز کیاجاسکتاھےھے کہ انطاکیہ ایک ایسا پُراناشہرھوگا جویاتونئےسرے سےتعمیر ھُوا یا اس سےملحقہ شہرکو انطاکیہ کانام دے دیاگیا ھو۔ واللہُ اعلم اس سےیہ بات مترشح ھوتی ھے کہ اسرائیلیات اوردیگر کُتب کی مُختلف آراء سے بحث کا ایک نیا باب کُھل گیا لیکن اس سےواقعہ کی صحت متاثر نہیں ھُوئی اورویسے بھی رسُولوں اوراُن کےناموں کےبارے میں علم ھونے یا نہ ھونے اورمردِ حق کے نام پر اِتفاق عدم اِتفاق سے نفسِ واقعہ پر کوئی اثرنہیں پڑتا کیوں کہ قُرآن میں اقوامِ عالم کےلئےتاریخ کےمپنتخب کردہ حصّہ سےاِنسان کے حال اور قال کی اصلاح مقصُود ھے مگراسے پڑھنےوالایہ محسُوس نہیں کرسکتا کہ وہ تاریخ کی کوئی کِتاب پڑھ رھاھے کیوں کہ جو حصّہ عبرت و موعظت کےلئے ضرُوری سمجھاگیا صرف اُسی پراکتفا کیا گیا اور پھر کسی دُوسرے حصّہ میں حسبِ ضرُورت اس کا اِعادہ بھی کیا گیا جبکہ عبرت و نصیحت کےلئےواقعات بیان کئے گئے تاکہ اِنسان اپنے حال اور عمل کی اصلاح کر سکے، علاوہ ازیں جس بستی پر کوئی عذاب ،آفت یا مُصیبت وغیرہ نازل ھوتی ھے تواس میں یہ حکمت بھی پوشیدہ ھوتی ھے کہ قُرب و جوار کی بستیاں اس سے عبرت حاصل کر سکیں ۔